मार्स मंगलबारखालि मुगैथाव मोनसे जाथाय जादों आसामनिनो शिबसागर जिलायाव । मिथिनो मोननाय बादिब्ला शिबसागर जिलानि डिमौ फरेष्ट रेन्ज अफिसनि सिङाव थानाय डिमौ खाथिनि चितलीया बरदलनियाव मासे हाग्रानि मैदेरखौ बुथारनानै बेदरखौ दानख्लाबनानै लांदों । थारैनो सोद्रोमथि गोनां सुबुं समाजखौ बे जाथायआ लाजि फोनांनाय जादों । मख’नो गोनां दि, साननैसो सिगां आदारनि थाखाय पानिदिहिं दावनि हाग्रामानिफ्राय ओंखारबोनाय मासे मैदेरखौ दोलोसे सुबुङा बुथारनानै बेदरखौ जानो थाखाय दानख्लाबनानै लांदों होनना मिथिनानै मोनदों । मिथिनो मोननाय बादिब्ला बुथारजानाय मैदेरआ साननैसो सिगांनिफ्राय पानिदिहिं मौजानिनि सिङाव थानाय शिङियनी, बलियाबाबा थान, गेला पथार, शामुकजान बायदि जायगाफोराव गिदिंथिबाय थादोंमोन । गुबुन फारसेथिं मानसि महरै रायक्षसि सुबुंफोरनि मैदेरनि सायाव बेफोरबादि इनाय जाथाय खालामनाय खौरांखौ मिथिनायनि उनाव जाथायथिलिसिम निताइपुखुरि थानानि फुलिस हानजा लोगोसे जिला हाग्रा बिफाननि मावथि आरो दाक्टरनि हान्जाया नुजाथिहैदोमोन। नाथाय बे समसिम बुथारजानाय मैदेरनि दानख्लाबनाय लेथेर फेथेर बेदरफोरखौसो नुहैयो आरो बेखौ पष्ट मतमनि थाखाय लानानै फैयो।